Embūte (dabas parks)
Šis raksts ir par dabas parku. Par apdzīvotu vietu skatīt rakstu Embūte. Embūte ir dabas parks Kurzemē. Izvietojies Rietumkursas augstienes Embūtes paugurainē, aizņem Lankas upītes ieleju un apkārtējo teritoriju, iekļaujot arī Embūtes ciemu; administratīvi ietilpst Dienvidkurzemes novada Embūtes pagastā. Dabas parks izveidots 1977. gadā izcilu gravu un nogāžu mežu aizsardzībai, Lankas un Kuiļupes palieņu pļavu, kā arī citu dabas parkā sastopamo īpaši aizsargājamo biotopu un sugu aizsardzību. Iekļauj arī Embūtes gravu, kas ir ģeoloģiskais un ģeomorfoloģiskais dabas piemineklis. Parkā konstatēta arī ļoti reta augu suga — Eiropas kāpukviesis, kurai te ir viena no divām atradnēm Latvijā. Natura 2000 teritorija.